त्रिपुरा
19वीं शताब्‍दी में महाराजा वीरचन्द्र किशोर माणिक्‍य बहादुर के शासनकाल में त्रिपुरा में नए युग का सूत्रपात हुआ। उन्‍होने अपने प्रशासनिक ढांचे को ब्रिटिश भारत के नमूने पर बनाया और कई सुधार लागू किए। उनके उत्‍तराधिकारों ने 15 अक्टूबर, 1949 तक त्रिपुरा पर शासन किया। इसके बाद त्रिपुरा भारत संघ में शामिल हो गया। शुरू में यह भाग-सी के अन्तर्गत आने वाला राज्‍य था और 1956 में राज्‍यों के पुनर्गठन के बाद यह केन्द्र शासित प्रदेश बना। 1972 में इसने पूर्ण राज्‍य का दर्जा प्राप्‍त किया। त्रिपुरा बांग्‍लादेश तथा म्‍यांमार की नदी घाटियों के बीच स्थित है। इसके तीन तरफ बांग्‍लादेश है और केवल उत्तर-पूर्व में यह असम और मिजोरम से जुड़ा हुआ है।
त्विप्र राज्य
त्विप्र राज्य (संस्कृत : त्रिपुरा) पूर्वोत्तर भारत में त्विप्र लोगों का ऐतिहासिक रूप से सबसे बड़ा राज्य था। वर्तमान समय के बराक घाटी (असम) और रिपुरा राज्य इस राज्य के अन्तर्गत आते थे। विभिन्न कालों में इस राज्य की सीमा पर निम्नलिखित क्षेत्र स्थित थे-